GL คาดกำไร 3Q58 ทำสถิติสูงสุดแนะซื้อเป้า 21บ.ชูอัพไซด์สูง 52%
GL คาดการณ์กำไรไตรมาส 3/58 ทำสถิติสูงสุดที่ 148 ล้านบาท เติบโตก้าวกระโดดถึง 3,758% และ 15% เทียบไตรมาสก่อนหน้า แม้ปกติไตรมาส 3 เป็นฤดูที่มักจะอ่อนที่สุด ตามฤดูกาลคือเป็นหน้าฝน แต่ปัจจัยเสริมเป็นเรื่องคุณภาพสินทรัพย์ที่ดีขึ้น อีกทั้งผลการดำเนินงานของธุรกิจที่ต่างประเทศ เช่น กัมพูชาและลาว ก็แข็งแกร่ง คาดว่ากำไร 9 เดือน 58 จะเป็นสัดส่วน 69% เทียบกับประมาณการกำไรปี58
4 พ.ย. 2558

บล.ดีบีเอสฯ ระบุในบทวิเคราะห์ (4 พ.ย.) ว่า  บริษัท กรุ๊ปลีส จำกัด (มหาชน) หรือ GL คาดการณ์กำไรไตรมาส 3/58 ทำสถิติสูงสุดที่ 148 ล้านบาท เติบโตก้าวกระโดดถึง 3,758% และ 15% เทียบไตรมาสก่อนหน้า แม้ปกติไตรมาส 3 เป็นฤดูที่มักจะอ่อนที่สุด ตามฤดูกาลคือเป็นหน้าฝน แต่ปัจจัยเสริมเป็นเรื่องคุณภาพสินทรัพย์ที่ดีขึ้น อีกทั้งผลการดำเนินงานของธุรกิจที่ต่างประเทศ เช่น กัมพูชาและลาว ก็แข็งแกร่ง คาดว่ากำไร 9 เดือน 58 จะเป็นสัดส่วน 69% เทียบกับประมาณการกำไรปี58
โดยคาดว่าผลการดำเนินงานที่ดียังจะต่อเนื่องมายังไตรมาส 4/58 ซึ่งปกติแล้วไตรมาส 4 จะเป็นไตรมาสที่ดีที่สุด แรงส่งที่ดีมาจากธุรกิจที่ต่างประเทศ แม้ว่าอัตราการเติบโตสินเชื่อที่ไทยจะเป็นเพียงเล็กน้อย หรือทรงตัวเทียบกับไตรมาส 3/58 ก็ตาม
คงคำแนะนำ ซื้อ ด้วยราคาพื้นฐาน 21.00 บาท ซึ่งประเมินด้วย P/BV ปี 58 ที่ 3.4 เท่า ตาม Gordon Model เราคาดว่าอัตราการเติบโตกำไร CAGR ของกำไรต่อหุ้นระหว่างปี 57-60 จะสูงถึง 87% ต่อปี 